Skabelon til faglig formidling af Professionsrettet undervisning på Hf 
	Fag og niveau 
KS religion c



	Titel og professionsområde
Næstekærlighed i praksis – Undersøgelse af kristent funderede sociale organisationer



	Beskrivelse af aktivitet
Denne aktivitet er en del af et tværfagligt ks-forløb om Velfærdsstaten. Forud for aktiviteten har der været fokus på kristen etik og på hvordan de etiske idealer i kristendommen er blevet tolket og omsat til praksis gennem tiden.
I denne aktivitet skal eleverne gruppevist undersøge forskellige kristent funderede sociale organisationer; Blå Kors, Frelsens hær, Folkekirkens nødhjælp, KFUM-KFUK samt Mariakirken. Eleverne fremlægger hver deres organisation. I undersøgelsen er der fokus på organisationernes historie, menneskesyn, kristendomsopfattelse og de konkrete aktører, som indgår i det diakonale arbejde. I den forbindelse diskuteres civilsamfundets rolle og organisationernes eksistensberettigelse i nutidens velfærdsstat.
Aktiviteten kan følges op af et besøg hos en af organisationerne. Er man i Københavnsområdet kan det fx være Mariakirken på Vesterbro.



	Kernestof og faglige mål 
Kernestof:
· kristendom
· etiske, herunder religionsetiske, problemstillinger 
· religioners samfundsmæssige, politiske og kulturelle betydning i fortid og nutid 
Faglige mål:
· anvende og kombinere viden, kundskaber og metoder fra fagene i faggruppen til at opnå indsigt i historiske, samfundsmæssige og kulturelle sammenhænge i Danmark og i andre lande 
· formulere, forklare, undersøge og diskutere flerfaglige og enkeltfaglige problemstillinger ved anvendelse af begreber og viden fra fagenes kernestof
· forklare på hvilken måde fagene kan bidrage til at øge forståelsen af virkelighedsnære problemstillinger, herunder professionsrettede problemstillinger 
· sætte religionerne og deres virkningshistorie i relation til udvalgte aspekter af dansk, europæisk og global kultur og tænkning



	Struktur og omfang 
Eleverne inddeles i grupper og tildeles en organisation (se under beskrivelse), som de skal undersøge ud fra følgende spørgsmål: 
1. Hvornår blev organisationen grundlagt?, af hvem?, hvor i verden?​
2. På hvilket menneskesyn og hvilken samfundsopfattelse hviler organisationen?​
3. Hvori består hjælpearbejdet? (hvem er hjælpen rettet imod, hvordan hjælpes?)​
4. Hvordan finansieres hjælpearbejdet?​
5. Hvem (hvilke professioner) arbejder i organisationen?​
6. Placer organisationen i velfærdstrekanten, som I kender fra samfundsfag (civilsamfund, stat og marked)​
7. Tekstkarakteristik: Gør i store træk rede for de kilder, I har brugt til at undersøge jeres organisation (indefra- udefra, afsender-modtager, placering hos Smart)​
​Brug organisationernes hjemmesider til at besvare spørgsmålene, men brug også gerne online-leksika (fx denstoredanske.dk) og artikler, som I støder undervejs. ​
​
Grupperne skal lave en power point-præsentation, som skal præsenteres for hele klassen eller for læreren og én anden gruppe. Man kan alternativt strukturere det som matrixgruppearbejde. 
Omfang: et modul (90 min.)



	Materialer 
Mariakirken (folkekirke): https://folkekirken-vesterbro.dk/Mariakirken
Frelsens hær: https://www.frelsenshaer.dk/
Blå kors: https://www.blaakors.dk/
Folkekirkens nødhjælp: https://www.noedhjaelp.dk/
KFUM og KFUK: https://www.kfumsoc.dk/



	Tags/nøgleord 
Kristendom, velfærdssamfundet, etik, kristendom, næstekærlighed, diakoni

